**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) izstrādāts saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu un likuma „Par Latvijas un PSRS psihiatriskajās ārstniecības iestādēs laika posmā no 1940.gada 17.jūnija līdz 1991.gada 21.augustam nepamatoti ievietotajām personām” (turpmāk – likums) 2.pantu. |
| 2. | Pašreizējā situācija un problēmas | Likums stājās spēkā 2013.gada 1.augustā un tā mērķis ir atjaunot vēsturisko taisnīgumu un to personu godu un cieņu, kuras laika posmā no 1940.gada 17.jūnija līdz 1991.gada 21.augustam bez tiesas nolēmuma tika nepamatoti ievietotas Latvijas vai PSRS psihiatriskajās ārstniecības iestādēs (arī ārstniecības iestāžu psihiatriskajās nodaļās) par viņu politisko pārliecību, politisko darbību, par pretošanos totalitārajiem režīmiem, par reliģiskajiem uzskatiem, par rases vai nacionālo piederību, par piederību pie noteiktas sabiedrības šķiras, kā arī likvidēt šīm personām radītās nelabvēlīgās tiesiskās sekas (turpmāk – personas statusa atjaunošana).Persona, kura atbilst likuma 1.panta pirmās daļas noteiktajiem kritērijiem, vai tās aizgādnis iesniedz iesniegumu par psihiatriskajā ārstniecības iestādē nepamatoti ievietotās personas statusa atjaunošanu Latvijas Republikas prokuratūrā pēc personas deklarētās dzīvesvietas. Ja persona ir mirusi, attiecīgu iesniegumu var iesniegt tās radinieks vai pārdzīvojušais laulātais. Prokuratūrā saņemtais iesniegums tiek izskatīts Prokuratūras likumā noteiktajā kārtībā, ciktāl likumā nav noteikts citādi.Lai pieņemtu lēmumu par personas statusa atjaunošanu vai atteikumu atjaunot personas statusu, prokurors pieprasa psihiatrijas ekspertu komisijas rakstveida atzinumu, kā arī, ja nepieciešams, citu ekspertu atzinumu. Saskaņā ar Saeimas Cilvēktiesību un sabiedrisko lietu komisijas provizoriskajiem aprēķiniem ir paredzams, ka izdevumi no valsts budžeta līdzekļiem likumā noteikto uzdevumu izpildei 2013.gadā sastādīs 6 000 latu. Minētajā summā ietverti izdevumi par prokuratūras darba nodrošināšanu un psihiatrisko ekspertīžu veikšanu. Paredzams, ka noteikto uzdevumu izpilde tiks nodrošināta, veicot līdzekļu pārdali no valsts budžeta programmas 02.00.00 „Līdzekļi neparedzētiem gadījumiem”. Ievērojot minēto, Prokuratūra, pamatojoties uz Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu, ir izstrādājusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””. |
| 3. | Saistītie politikas ietekmes novērtējumi un pētījumi | Rīkojuma projekts šo jomu neskar |
| 4. | Tiesiskā regulējuma mērķis un būtība | Rīkojuma projekts paredz uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Prokuratūrai 6 000 latus prokuratūras darba nodrošināšanai un psihiatrisko ekspertīžu veikšanai. |
| 5. | Projekta izstrādē iesaistītās institūcijas | Prokuratūra |
| 6. | Iemesli, kādēļ netika nodrošināta sabiedrības līdzdalība | Rīkojuma projekts attiecas uz prokuratūras darba nodrošināšanu atbilstoši likumam „Par Latvijas un PSRS psihiatriskajās ārstniecības iestādēs laika posmā no 1940.gada 17.jūnija līdz 1991.gada 21.augustam nepamatoti ievietotajām personām”, kas stājies spēkā 2013.gada 1.augustā, līdz ar to sabiedrības līdzdalība nebija nepieciešama. |
| 7. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2013.gads** | Turpmākie trīs gadi (tūkst. latu) |
| **2014.gads** | **2015.gads** | **2016.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013.) gadu | Izmaiņas, salīdzinot ar kārtējo (2013.) gadu | Izmaiņas, salīdzinot ar kārtējo (2013.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **+6,0** | **0** | **0** | **0** |
| 2.1. valsts pamatbudžets | 0 | +6,0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | **0** | **-6,0** | **0** | **0** | **0** |
| 3.1. valsts pamatbudžets | 0 | -6,0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **+6,0** | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | **0** | 0 | 0 | 0 |
| 5.1. valsts pamatbudžets | **0** | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saeimas Cilvēktiesību un sabiedrisko lietu komisija pēc provizoriskajiem aprēķiniem paredz un izvirzīja kā nepieciešamu papildu finansējumu Prokuratūrai 2013.gadā 6 000 latu apmērā - prokuratūras darba nodrošināšanai un psihiatrisko ekspertīžu veikšanai. Saskaņā ar VSIA „Rīgas psihiatrijas un narkoloģijas centra” apstiprināto cenrādi, vienas psihiatriskās ekspertīzes veikšana izmaksā 100 Ls. Provizoriski paredzams, ka līdz 2013.gada beigām Prokuratūra saņems vismaz 60 iesniegumus. Nepieciešams papildu finansējums 2013.gadā:60 iesniegumi x 100 Ls (vienas ekspertīzes izmaksas) = 6 000 Ls.Detalizētāku finansiālo pamatojumu veikt nav iespējams, jo likumā minētām personām nav noteikti iesnieguma iesniegšanas termiņi, kā arī nav datu par personu skaitu, kuras vērsīsies Prokuratūrā ar iesniegumu par personas statusa atjaunošanu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”.  |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Prokuratūra, valsts sabiedrība ar ierobežotu atbildību „Rīgas Psihiatrijas un narkoloģijas centrs” |
| 2. | Projekta izpildes ietekme uz pārvaldes funkcijām  | Tiek nodrošināta Prokuratūrai noteikto funkciju izpilde. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Rīkojuma projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Rīkojuma projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Rīkojuma projekts šo jomu neskar. |
| 6. | Cita informācija | Nav |

*Anotācijas II, IV, V un VI sadaļa – projekts šīs jomas neskar.*

Tieslietu ministrs J.Bordāns

28.08.2013. 13:20

933

I.Serjogina

67044512, Ineta.Serjogina @lrp.gov.lv